Vlakplaas-bevelvoerder Dirk Coetzee sterfDirk Coetzee, die destydse bevelvoerder van die Suid-Afrikaanse Polisie se Vlakplaas-eenheid, is oorlede. EWN het Donderdag berig Coetzee het glo weens nierversaking gesterf ná ŉ lang stryd teen diabetes. Hy is Woensdag in ‘n hospitaal in Pretoria dood. Coetzee was die medestigter van die geheimsinnige polisie-eenheid in Vlakplaas. Coetzee het in 1989 tydens ŉ onderhoud met die Vrye Weekblad die sluier oor dié eenheid gelig. Hy het op 4 Augustus 1997 amnestie van die Waarheids- en Versoeningskommissie gekry nadat daar bevind is dat die eenheid verantwoordelik was vir ŉ aantal gru-dade teen anti-apartheidsaktiviste, waaronder Sizwe Khondile en Griffiths Mxenge.